Уладзімір Ліхадзедаў – член Саюза пісьменнікаў Беларусі. Уваходзіць у склад Мінскага абласнога аддзялення СПБ. Адзін з актыўных сяброў секцыі краязнаўства Саюза пісьменнікаў. Аўтар многіх кніг, якія аб’яднаны ў агульную серыю – “У пошуках страчанага”. Кнігі выдадзены ў розных выдавецтвах краіны – “Тэхналогія”, “Рыфтур”, Выдавецкі дом “Звязда”. Кожнае з выданняў пабудавана на прадстаўленні калекцыі старых паштовак, якую У. Ліхадзедаў збірае на працягу некалькіх дзесяцігоддзяў. За сваю грамадскую, збіральніцкую і публіцыстычную дзейнасць Уладзімір Аляксеевіч адзначаны многімі ўзнагародамі.